
Sacred Heart Of Jesus. 

TONA OYADEPI, WOOZIKIYE IYEYA- 

YAPI KTA. 

MELODY Catholic Youth Page 46. 

1. To-na wo-can-te si-ca en, 
Qa wo-i-yo-ksi-ca, 
Wo-a-ki-sni o-ya-de-pi 
Kin-han, i-ye-ya-pi kta. 

2. Tonarta-ya-ni-pi kin-han, 
Tke-ya wa-ya-qin-pi 
O-was en ma-u-po kin-han 

O-zi-ya-ki-ya-r i l":a. 

3. Can-na-pin-pi nii-ta-wa kin 

He i-cu po qa on 

Mi-ye e-tan-han on-spe- po. 

Can-te on-si-mi-ci-da. 

4. Qa wa-rba-ye-dan wa-on kin 
He-cen ni-na-gi-pi 
Wo-o-zi-ki-ye wa-ste kin 
Du-ha-pi kta wa-cin. 

CHORUS. 

Jesus niyepi on ta, 
Susbeca akan ta, 
Cante wakan kin miye on, 
Pardokapi qa ta. 



Token Sinasapa 

Wicastawakan VVanice kinhan 

Miniawicakastanpi kte kin. 

Tohan tuwe wan sinasapa wi- 
casta wai^rn en on sni econhan 
te kta iyecece kinhan, tuwe ka- 
esta, wica, winyan, is siceca 
esta miniawicakastan kta wooki- 
hi; mini onge icu qa tuwe mini- 
akastanpi kte kin ite, qa is pa 
kin akan akastan kta deyaya 
miniakastan kta: 

Miniacicastan Ateyapi. qa 
Cinhintku, qa Woniya Wakan 
Oaje kin on. 



LAY BAPTISM. 



Provided an infant is in dan- 
ger or dying before a Priest can 
be procured, any other person, 
whether man, woman, or child, 
may baptize it in the following 
manner: While pouring common 
water on the head or face of the 
infant, pronounce the words: 
I baptize thee in the Name of the 
Father, and of tne Son, and of 
the Holy Ghost. 



AVE MARIA, BRIGHT AND PURE. 

Melody:— (Peter's page 103.) 

(St. Basil's Hymnal page 214.) 

1. A-ve Ma-ri-a. Wa-kan-tan-ka 
Towa-ste kin o ni-ju-dan, 
Wi-no-rin-ca kin o-wica-pe-ya 
Ni-ye ni-ya-wa-ste-pi 
Wo-ko-ki-pe kin u kin-han 
I-na a-wan-ma-ya-ka, 
O-ma-ki-ya, o-ma-ki-ya. 

2. Ave Maria, marpiya kin en 
Winyan yaiaui kin Iicniea, 
Wawiyutanye u kinhan 
Mici on qa awanmayakaye, 
Mahinrpaye- kinhan Ina. 
AveMaria micion. 
Omakiya, omakiya. 

3. Tohan maka kin 
De etanhan 

Tokan imdamde kte cinhan 
Ina waonsiyada kin 
Heon miyeksuye kta wacin, 
micion qa omakiya, 
Ave Maria, micion 
Omakiya, omakiya. 



YUTAPI WAKAN ICU ON 
ITOKECA HCA. 
(Wonderful effect of a holy 
Communion.) 



Omaka 1870 heehan Metz en 
Jesuit Fathers (sinasapa) akicita 
owayazanka ; tip! hdepi, unkan 
akicita wan nma sicaya taopi 
tuka woartani ohdagye kiyapi o- 
kihipi sni, witkotkoka tawacinpi 
iyecen waawacin, ehake Yutapi 
wakan icupi woecon kin econ 
kinhan tohinni akisni kte sni 
kecin, qa heon wicada sni. De 
econhan wayazanke kin ninaosi- 
caya aya. Hehan pejihuta wica- 
sta kin mniciyapi qa iwohdakapi 
unkan, isto baksapi kinhan ece- 
ena owaste ktaiyukcanpi. Wana 
nina osicaya rca wanhdaka hehan 



{akicita kin woartani ohda^a. qa 
wihdi wakan on sdayapi ecaki- 
conpi. Ecahankeya nina istinma 
iyaya. Patapi kte kin wanna 
iyehantu esta istinman yanka, 
hecen pejihutawi casta kin akicita 
kin yurice sni e isto kin wankici- 
yaka "'De tuwe taku ecakicon 
huwo?" pejihutawicasta kin iyu- 
sinyeya rein eya; "ataya tokeca 
rce." eya. 

"Haranna de Yutapi wakan 
icu, eya sunkayapi wan awanya- 
ke kin okiyaka. 

"Okiyaka wo, de on akisni kin 
ee ce, : ' pejihuta wicasta kin eya. 

Ehantudan rin wayazanke kin 
ogonga. qa pejihuta wicasta taku 
eye kin naron. Nina rein iyoyake 
qa wopida ojuna. Akicita kin he- 
tanhan ohinni ecakcana Yutapi 
wakan icu ecee kta iciconza, un- 



kan wicaka. De ni kte sni kecinpi 
tuka qon hee akisni qa tancan 
zaniye rein wayazanka tipi kin 
etanhan kinapa. — Tabernacle & 
Purgatory. 



OHAN ON WAONSPEKIYA. 
The Force of Example. 

Belgian akicita itancan wan, 
Henry Belletable eciyapi e Yu- 
tapi wakan kin nina woohoda ayu- 
ha. Tuktekten anpetu iyohi Yu- 
tapiwakan icu ecee. Iwastena 
rein Yutapi wakan icu kta e etki- 
ya mani ya, qa ake ekta hdiyo- 
tanka. Nape kin hdirwitaya maku 
kin iyayustag hduza qaista ma- 
kata yus, pa hukun hdus qa hdi- 
yotanka. Qa Wakantanka naka- 
ha cante en icu kin heceedan 
awacin kin atanin. 



Anpetu wan Ghent otonwe en, 
St. Peter tipi wakan kin en Yuta- 
pi wakan icu qa onihan rein tip i 
wakan en yanke qa wopida eya, 
hehan hdinapa unkan tuwe tanin 
sni wan en hi qa heya. b 'Akicita 
itancan, kinihanyan woeekiye 
awacani kin on, nina ta wacin en 
imayaya. Wicoran waste wan 
nakaha ecanon kin on ninatema- 
hetuya waawacanmin, nimayaye 
do; detanhan togye waon kte do," 
eya. Qa wicasta kin oiye okipa, 
Wanna waniyetu wikcemna Yu- 
tapi wakan icu sni — tuka akicita 
itancan, iranhan taku econsi kin 
on yuhomnipi. — Tabernacle and 
Purgatory. 

Tohan nisnana eca tawacin awanhda- 
ka wo: qa wicota en niceji kin. 

Tuwe ohinni yasice kin he tohinni on- 
sidapisni. 

OWANCAYA WOTANIN. 



TUNKANSINA TAMAKOCE 

KIN EN SlNASAPA OPAPI 

15,015,569. 



New York. March 29, Tunkan- 
sina maka kin en sinasapa woce- 
kiye opapi kin woyawa tanka 
akezaptan, sanpa kektopawinge 
akezaptan, sanpa opawinge za- 
ptan sanpa wikcemna sakpe san- 
pa napcinwank wicayawapi wo- 
wapi eciyatanhan, Hekta omaka 
kin heehan 14,618,761, woyawa 
tanka aketopa, qa hekta waniye- 
tu wikcemna heehan woyawa 
tanka wikcemna, woyawa tanka 
aicagapi Qa hekta waniyetu wi- 
kcemna nonpa heehan woyawa 
tanka sahdogan. unkan dehan 
nonpa akihde henakeca kinica. 

Sinasapa wicasta Wakan kin is 
17, 491 . kektona wiusre akesako- 



sni kinhanwaaia (attorneys) Da- 
kota kin icupi kte, qa Ikcewica- 
sta awanyake kin hecetu dake 
kte, qa hehan wawiciya kin is 
Ikcewicasaawanyakatipi kin en 
timahen wicoran kuwapi kte kin 
on wowapi tona he ikoyag yanke 
kin hena wawiciya kin tawa iye- 
cen wowapi kin yuha skan kte 
wowasake qupi kte, qa hehan 
wayaco [Court of Claims] en ku- 
wapi okihipi kte qa naronpi kte. 
qa tukte ohna owotanna kin nan 
ohna wicakiciyacopi kte, qa tona 
ikiciyayapi iyukcanpi hena wica- 
kicupi kte. [Court of Claims] 
wayaco wostanpi esta Tunkan- 
sina is Dakota kin onman tukte 
hecetudapi sni kinhan isanpa 
[U. S. Supreme Court] Tunkansi- 
na wayaco wankanihankeya ekta 
ayapi kta okihi kte. Qa, wawici- 
ya taku yamnapi kinhan on to- 
ken wokajuju yuhapi ktaiyecece 
kinhan he nakun taku yamnapi 
kinhan etanhan tonakeca yuhapi 
kta iyecece kinhan he wayaco 
[Court of Claims] nakun ko yu- 
yustan kte; Dakota womnaye 
iunkanina en kiciyanka esta he- 
tanhan onpi kte sni, taku ya- 
mnapi kin hetanhan e onpi kta. 

Woope de yustanpi kinhan 
ihektamkiya o wicoran hena ku- 
wapi kte, qa tokata waniyetu 



Mrs. H. W. Taft, Tunkansina- 
yanpi hankaku wan Skaon wo- 
cekiye opa tuka dehan St. Igna- 
tius Loyola tipiwakan, New 
York en Sinasapa wocekiye en 
ahiopa. Skaon tuka ohinni St. 
Patrick's tipiwakan cekiye hi qa 
ecen en ooa. 



OWOQE NAPOPA. 

M.eCurtain, Okl. March 28 he- 
ehan cardi oqe wan napope qa 
wikcenma sakowin sanpa wanji 
tapi. Apa maka kin aoksahanpi 
esta ni yankapiqa owicaqapi, qa 
ota iyewicayapi, tapi qa nipi ko. 



OWOQE TEHAN IDE 

Steubeville. Ohio, March 28. 
Hekta waniyetu akenonpa kin 
heehan Robert paha cardi oqe 
eeiyapi kin ide, tuka kasnipi ke- 
cinpi. Unkan de anpetu wakan 
okitahena kin akta ide. qawoqa- 
pi kin napapi qa iyososoya ni 
kinapapi. Waniyetu akenom ide 
yanka, qa mahen makaiyutapi 
[one mile] wanji hehanyan cardi 
qa iriyansapa ko rurnaga. Taku 
iyoptekiyapi heca etanhan en 
ehdepi qa kasnipi kta. 



WANJI TO KCA ON TA. 



kaes kahmihma iyayapi esta 
yuha on qa tuktena kionnipi sni, 
inajin kiya qa ake iyaye ya. 



DE YAWAPO! 



Wicasta wanjigji wowapi ka- 
gapi owicakiciwapi sni on iyoki- 
pipi sni oiepi, unkan decetu: 

Oyanke wanjina etanhan nom, 
yamni ecen wowapi kagapi qa 
taku oyakapi owasin owanjina 
oyakapi eca neon wanjina unka- 
gapi ecee. 

Hehan akes wowapi wanjigji 
tanyan kagapi sni. qa oyawa te- 
rika, qa wicoie tona iyakiconnipi 
ecahecen unkagapi sni ecee. 

Hehan ake taku woecon wan 
tuwe oyaka esta etanhan itehan 
kes ake tuwe on wowapi kaga 
eca unkagapi sni. 

Qa akes wanjigji wanna wo- 
tanin wowapi kin maza inartag- 
ya yustanpi ohokam hi eca: he- 
cen yanke sni, iuonpa kin hehan 
en yanka ecee. 

Hecen on taku on en yanke sni 
hecinhan wanna toketu kin sdon- 
yayapi. Hecen idukcanpi unkan 
hecetu rca. Hecen wowapi ya- 
kagapi kin iyounkipipi esta oka- 
spe wanji etanhan wanjina wa- 

f] nofflninni IrinVirm hecen WHStoe 



ijcinwank sanpa wikcemna yamni 
sanpa napcinwanka. Archbishop 
aketopapi, nom caje eceena yu- 
hapi, Bishop kin is wikcemna 
napcinwakk sanpa sakowinpi. 
Archabbots nonpapi, qa Abbots 
akezaptanpi. Woonspe wankan- 
tu (seminaries) kin wikcemna sa- 
hdogan sanpa yamni. qa en sina- 
sapa onspeiciciyapi kin (6006) 
kektoyawinge sakpe sam sakpe- 
pi; Woonspe wankantu (colleges) 
220 henakeca hoksina woonspe 
tipi yuhapi; qa woonspe wankan- 
tu (Academies) 701 henakeca en 
is wicinyanna woonspe tipi. 

Okodakiciye (parochial) woon- 
spe sin is 5,119 henakeca, qa en 
wayawapi kin 1,333,786 woya- 
wa tanka wanji sanpa. Nakun 
wamdenica tipi kin is 289 hena- 
keca qa en onpi kin 47,111 hena- 
kecapi. 



DAKOTA ON WOOPE KAGAPI 

Tunkansina tomniciye en wa- 
kia wankantu en woope wanji 
kagapi kta skanpi, qa he Indian 
office Ikcewicasta awanyakapi 
kin hecetu dapi qa he de omniciye 
kin econhan yustanpi kta cinpi. 
Qahe decetu: Woope he yustan- 
pi kinhan Ikcewicasta owasin 
taku tona tunkansina en tawa 
kecin, is ecisniyan ecakiconpi 
kecin kinhan, wodakota kagapi, 
qa wostanpi eciyatanhan hecetu 



BURKE DAKOTA WOOPE 
KAGA. 



Washington, D. C. March 16, 
Dakota makoce yuspuspu yuha- 
pi, mazaska, qais woyuha hena 
tuwe te kte cinhan, woyuha tawa 
hena tuwe, cin qu okihi kta woo- 
pe wan Congressman Burke ka- 
ga. Tuka wicoran kin he tuwe 
taku qupi kte kin he (Secretary 
of the Interior) tunkansina okihe 
kin hecetudake kinhan, ecetu 
kta, qais hecetuda sni kinhan 
ecetu kte sni. Nakun dececa 
wan yustanpi esta wowicastasni 
on econpi ohakam sdonyapi 
kinhan yustanpi esta yujujupi 
kte. 



hduwi i qa Joe is takodaku ehda- 
kn kta icicawin i qa ecen kici 
rurnaga. Mazaska kektopawinge 
opaginge wanji iyawa warurnaga. 



MAKOQE WANJINA WICA- 
HAPI. 



Wichita Kan. Mr. qa Mrs. Bai- 
ley waniyetu 76 heehan anpetu 
wanjina wicatonpi, qa ake anpe- 
tu wanjina en tapi, oape torn ici- 
tehan tapi. nonpin makordoka 
wanjina en wicaraxDi. 



SUNKTOKCA OM ECON. 
Denver, Feb Mrs. Abigil Fen- 
nel nakaha wowapi qupiqa cinca 
ktepi okiciyakapi. Regina Sa- 
skatchewan, ecanaka ktepi. 
Kos a tona om wacipi ekta ipi 
qa kupi unkan sunktokca wikce- 
mna yamni sam zaptan ahiwica- 
kuwapi; canmahetu, hecen ko- 
wicakipe sni, mazakan ptecena 
yuha qa iyoju wikcemna napcin- 
wank yuha, onman kin hdicupi 
esta ena can akan najin qa om 
econ. Wikcemna nom sanpa za- 
ptan eqes wicakte, qa iyoju hda- 
sota qa ena yanka, Harannarcin 
koska onmanpi kin ekta ahi esta 
sicaya nina span qa tiyata ahdi- 
pikiniyecanata. 



Washington, D. C. March 27- 
1912. — Tunkansina tomniciye kin 
Ikcewicasa wicoran yuha skanpi 
kin amdezapi kta, yustanpi. To- 
kata anpetuw akan okitahena 
wanna econpi kta. 



WICASTA WADITAKA. . 
Los Angeles Cal. otonwe en 
remani hocoka en skan kin heca 
iyoptekiya wan harannarcin ake 
remani wan eyaya, unkan onma- 
pi owasin wadityakya oran ke- 
yapi. Siceca wan wayawa ye qa 
ocanku kin ohna iyankahan tuka 
ye kin naroii sni qa inajin kiye 
okihi sni, hecen nataka esta ya 
he econhan karoiyeciyeqa tohin- 
ni hecer iyanke sni™ecen inyanka 
qa siceca kin yukam icu kin eca- 
hankeya kakam erpewicaya na- 



ST. MICHAEL: S FORT 

TOTTEN, N. D. 
March 31, 1912. 
Mnayanpi $2-15 

Aaexander Yankton, 
Truttee. 
Ataya $651,. 13 



MINIAWICAKASTANPI. 
Fort Totten, N. D. 



March 1, Philip, Feb. 6. 1912 
en tonpi; Luke Big Track qa 
Anna Hanyetusapewin cincapi. 

March 16, Mary Jane, March 
9, 1912 en tonpi, Ben. Sherman 
qa Rosa Herakaskawin cunwin- 
kupi. 

March 18, Louis Herakawaste, 
waniyetu 19, Matoduzahan qa 
Julia -Tunkasakpewin cincapi. 

April 4, Angela, March 7, 1912 
en tonpi, William Black qa Jen- 
nie Gray Fox cunwintkupi. 



WIGATa, 

Fort Totten. N. D. 



March 28, Upawastewin, Hu- 
pahukokipapi tawicu. 

April 3, Louis Herakawaste, 
waniyetu 19, Matoduzahan 'qa 
Julia Tunkasakpewin cincapi. 

April 4. Sarah Bergis, wani- 
yetu 15. 

OMNICIYE TANKA ECIYA- 
TANHAN. 

Hekta mdokehan Crow Hill en, 
omniciye tanka,- qa he North 
Dakota en Sinasapa opapi hena 
onmiciye tanka yuhapi. Hehan 
tukte en tokata omniciye tanka 
kta iwohdakapi qa Red La e, 
Minnesota, Minisa Haratonwan 
tipi en omniciye kta yustanpi. 
Qa de wostanpi kin en Rt. Rev 
Bishop Wehrle, O. S. B. en yan- 
ke qa ija hecetudake. 

Unkan wanaunronpi eciyatan- 
han tuwe nom, Pahayamni etan- 
hanpi e tokata mdoketu kinhan 
Padani tipi ekta apa awicayapi 
kte rein skanpi keyapi; tuka he 
hecetu sni, Wicota taku yustan- 
pi, qa itancan wicaunyanpi kin 
iyecetudapi kinhan, he tuwe iyo- 
kipi sni esta yujuju qa togye ka- 
ga okihi sni. Okaspe tokca eyapi, 
tuka, he kapi sni. Okodakiciye 
icage kta cinpi kin he woawacin 
kin ee, heon Haratowan kin he 
okodakiciye yuhapi cinpi qa sina- 
sapa qa itancan wiconyuhapi kin 
hecetudapi neon iwohdakapi qa 
yustanpi; heoen he unkopapi kta 
qa isanpa kinhan hehan isto, 
Padani tipi etu kta hecen mdoke- 
han onkeyapi. 

Sinasapa wocekiye en ounpapi 
kin he taku iyounkipipi qa token 
uncinpi hena econqonpi unkoki- 
hipi sni hecen sdonunyanpi. ; cin 
tawa unkiciyapi sni nakaes. Na- 
kun sanpa ota epa owakihi esta 
eyas henakeca iyecetu; ecin wi- 
casta ksape kin wicoie tonana 
kipi, eyapi kin heon. 

Hecen North Dakota Sinasapa 
okodakiciye onpi kin wicota Mi- 
nisa ekta yapo; qa hehan eqe 
Padani tipi en omniciye tanka 
kta cinpo omniciyapi kte do. 
Eyanpaha. 



ALLEN, S. D. Feb. 26. 1912. 
Dear Eyanpaha. 

February wiyawapi 
el Eyanpaha maza aklirpe5? , api 
kin icantewasteya iwacu na bla- 
wa, na heon taku epa wacin. Ju- 
ly hehan congress unyuhapi na 
oyasin lakota iapi okna wounkla- 
kapi na tona lakota iapi onspepi 
sni qoa hena ieska wan lila wa- 
•yupika caonpi ece. he Mr. Philip 
Wells eciyapi; hecel tuweni ta- 
kuni okarnige sni wanice kta. 

Iyecetu rce, yunkan kola, Mr. 
Chas. Pace, Rosebud etanhan 
kin, taku tona okarnige sniyan 
wolake na heon ecel oblakin kte. 
Bishop unkitawapi na ca con- 
gress oyate tawa pi kin oweki- 
wakan sni yo. 

Wostanpi wanjini lececa sni, 
wasicu etan iwicaknipi na Mis- 
. sion hiyeye cin ecel waonspeki- 
yapi kta eyapi sni, na nakun, tu- 
kte ekta woonspe wankantuya 
wan yuhapi ca ekta wakauheja 
yapi kta eyapi sni, na nakun tu- 
kte el oyate wan onpi ca hel con- 
gress oitancanpi 'qeya congress 



sni han wicakarnigapi eyapi sni, 
na nakun, St. Joseph ikluwica 
kapi etan tuktel onpi kta eyapi 
sni, na eyas Yatkesni on taku 
ehe cin he hecetu. Iho, lena on 
iyapi tona epa wacin, tka hena 
hecetu ca epin kte: 
Tokaheya, wakanheja tona tan- 
yan waonspepi yukanpi ehan- 
tans, hena Bishop woonspe wan- 
katuya wanji iwicakikni kte ke- 
ye. Inonpa, Mission hiyeye cin 
hena el waonspekiyapi qon hena 
wankawapaya onspewicakiyapi 
kta, keye. (teach higher Branch- 
es.) Ho hena aslayela eyapi, na 
heon tiyata unkipi ekta yatoko- 
ye unkoyakapi kta iyecetu sni. 
Na congress el Itancan torn wi- 
cayustanpi kin hena waniyetu 
wanji yankapi kte, na tukte el 
congress yuhapi kte cin hel oya- 
te tona ipi kin hena epi ca ake 
congress itancanpi kta etan wi- 
cakarnigapi kte, na hena insiya 
waniyetu wanji yankapi. Con- 
gress taku yustanpi qon hena 
awanyakapi kte; hekta unkupi 
kin hehan ie wicoran kin yuha 
unkupi, tukte el congress yuha- 
pi kta canna sna he oyanke wan- 
jila sna congress itancan wicon- 
kagapi sa; yunkan unkablezapi 
ekta congress he oyanke sakpe 
nains isanpa iyowajajn ha heon 
nakun el itancanpi qon hena tu- 
wepi kta heci tona congress wan 
el ipi qon hena -el takeyapi iyo 
wajapi, heon blokehan woecon 
wan unyuhapi qon he unkayu- 
stanpi, na ee tohanl congress 
canna sna etu ca congress oitan-, 
can qon hena wicayustanpi kte, 
waniyetu wanji hehanyan yan- 
kapi kta, na waiye waste ehan- 
tans ake piya yustanpi kte, le 
woecon tannila wan urikayustan- 
pikinel woitan ota nawacinkopi 
ota, nakun womnaye el etonwe 
sni kiciyapi ota. Na heon tukte 
el congress ye cinahan hel St. 
Joseph okaspe iyohila cantewa- 
steya toomnaye econpi kte. na 
tohanl wanna congress yuhapi 
qon hetu ca congress itancanpi 
qon hena apiwicayapi kte; heon 
ablezapo. Oyanke wanjila el 
congress itancan wicakjagapi 
ehantans congress itancan heca- 
pi sni. Icin congress el wicayu- 
stanpi sni heon, oyanke wanjila 
wostanpi wanji kagapi nahan he 
wostanpi kin congress tawaki- 
yapi kta iyecetu sni, Na hehanl 
St. Jo'seph ikluwicakapi qon he 
Bishop ayustan unkiyapi.. He 
taku kin el iyokipi sni kiciyapi 
ota kin heon, na eekiya St. Jo- 
reph otoiyohila Rt. Rev. Bishop 
0*Gorman tawoope qon he okna 
onpi kta keye, tka eyas certifi- 
cate icupi kte sni. 

Heon kola, Mr. Pace, taku ya- 
ke cin hum* slolwaye sni. nakun 
lecel ehe kisto: St. Joseph rca 
omniciyepi kin he St. Joseph 
waonspeiciciyapi omniciye qon 
hena insokakecapi sni ke he, le 
taku yaka huwo? St. Joseph 



ikluwicakapi kin hena el olwicon- 
yapi sni, nakun St. Joseph icon- 
han waonspeiciciyapi kin hena 
slolwicunyapi sni, tka eyas wi 
casawakanpi qon hena taku on- 
speunkiyapi ca hena slolunyanpi. 
Yunkan he lena e. St. Joseph 
wicasa oran owotanla na waste 
na wocekiye wastelake, na heon 
oran kin tohanyan unkokihipi 
heci hehanyan onspeunkiciyapf 
hecel wi wanji iyokila el tonana 
wakanwounklakapi na Yutapi 
wakan unkicupi na tohanyan un- 
kokihipi heci hehanya woblheca 
on wowasiunkiciciyapi, wocekiye 
eya onspeunkiciciyapi na unki- 
cincapi qon hena Mission el wi- 
conkloayapi na tohanl iyehantu- 
pi canna sna kiciyuzapi kta can- 
na sna wicasawakan okiyakapi 
canna ins yaotanin na tanyan 
kiciyus wicakiye. Ho lena wo- 
wicala unyuhapi heunkeyapi, na 
sna lecel nnskanpi. Yunkan lena 
uncantepi eciyatanhan ikluwica- 
keya unskanpi, yunkan hena epi 
ca ikceya waonspeiciciyapi eya 
cajewicayalate. Tona lecel skan- 
pi na Mass-wosnapi nakisna sni 
onpi qon hena cantepi on iklu- 
wicakapi na hena wastewicawa- 
lake. Lececapi qon lena okawi- 
ta ehan wanji el woitan on skan- 
pi sni, na congress wan wicasa 
tokeca otapi, canke woitan on 
oiklakahanpi sni, ohinni Sican- 
gu oyate kin woonspe oyasin ka- 
kpa ilalapi iteka, na, oyasin sam 
ilalapi na tukte wanji yus naya- 
jinpi kta tanin sni eirpeniciyapi 
na heon lila cantemasice. Sina- 
sapa okolakiciye etu ca ounpapi 
na hetanhan wicasa na winyan j 
ota ptayela inaunjinpi hecel wa- 1 
unsakapi kta uncinpi. Wicasa J 
wanjila taku wan okihi sni kin 
he wicasa ota akiptanpi canna he , 
oanyela okihipi ece. Heon mita- j 
kolapi. oko, aletka ota kar ayapi | 
snipo; ohinni oyasin manil eirpe- 
iciyapi kte na he wasVe sni; heon | 
etanhan blokehan Bishop unki- 1 
tawapi kin St. Joseph oko. qon 
hena kluwasak onsipi qon hecela : 
kes kuwapi na tohanl oyasin wa- 1 
sakapi kin nakes hehanl aletka 
e v ,an iyutapi kta heci hecetu wa- 
lake. Na ee nahaurci wicota tan- 
yan waonspepi sni nakun St. Jo- 
seph omniciye nahanrci wasaka- 
pi sni icunhan aletka ota unka- j 
gapi ehantans oyasin oyusicapi j 
kte. Yunkan hecel nakun wica- 
nagi ota yusicapi kte na he lila 
wokokipika, tokesa blokehan j 
wostanpi qon hena ake Eyanpa- 
ha el ewaknakin kte: wicota he- 
cel yacinpi na on wowapi maya- 
qupi heon. Congress itancan qe- 
ya niklaotaninpi kin hena tuweni 
wicayasice tka ee wostanpi kin 
lena awank unyasipi na heon 
wanji tukte el kicaksapi ehan- 
tans he el eontonwanpi kta okna 
unqonpi na heon Mr. Pace taku 
tona ipawer oyaka ca heon bluo- 
wotan wacin. Wocekiye ehapi 
cansna tiwahe mitawa ob miksu- 



yapo. John MabalHpaya, Philip 
Howard, Alex Desersa nape ci- 

yuzapi. Nitakolapi. 

Louis P. Mousseau. 



FARM SCHOOL, 

Fort Yates. N. D. 
March 1, 1912. 
Eyanpaha, Kola. 

Tohan wowapi wan 
Fort Totten el tokel wicasawa- 
kan Christmas el kiksuyapi na 
okiyapi qon wanblaka na kecan- 
min: Fort Totten Standing Rock 
Reservation, iyotan Farm School 
oyanke eciyapi el upi na Christ- 
mas el tokel wicasawakan okiya- 
pi iyecetu onspewicakiyapi wa- 
ste kta seca. Wospipi el wicasa 
wakan kiksuyapi sni seca. Tu- 
we Wakantanka el wiyuskin kin, 
he nakun wicasa^ akan awanwi- 
cayake cin hehan kiksuyapi iye- 
ceca wakiya; he wocekiye na 
wasicun wicoran selececa. Wasi- 
cun tona, na Lakota wanjigji tu- 
ktekten wicasawakan wicakiksu- 
yapi; ota he awacinpi waste kta. 

Nakun Lakota wowapi, olowan 
wowapi, catechism, hena oyate 
yuhapi na onspeiciciyapi iyeCetu. 
Omniciye womnaye cin lila kul 
iyaya, Lakota wicoran, kansu 
kutepi— Pool Hall- miniwakan, 
ins taku hececa on lila mazaska 
ota yusotapi; wocekiye kin oki- 
yapi sni, otuyacin mazaska na 
wamakaskan erpeyapi na igluwa- 
rpanicapi otapi: 

Anpetuwakan el tipiwakan el 
wacekiyapi sni otapi, tka han- 
hepi mniciyapi ins Lakota wico- 
ran na wasicu wacipi opapi otapi; 
walayapi kin hecel onspeniciyapi 
na wicasa na winyan wastepi se- 
ca toki Iapi kta huwo? Anpetu 
wakan el Mass-wosnapi opapi 
kta he woope tanka kiksuyapO. 

Nov. 17, 19, 1911 Farm School 
na Okarmi oyate kin hokuwapi 
na $547-10 taniyan kamnapi; he- 
tanhan Farm School wicasawa- 
kan $50-00 okiyapi. He hecetu: 
Tona wocekiye eciyatahan hecel 
mazaska yusotapi qon, hena tan- 
yan econpi na Wakantanka wi- 
cakiksuyin kta; wicoran waste 
econpi heon etanhan. 

Lehan ota kakijapi na waya- 
zankapi; heon mitakuyepi, lila 
wocekiye el yaskanpi kta. 

Hehan Eyanpaha waste kin 
lila wo qupo, na nakun kangi ka- 
gapi womnaye kiksuya po. 

Koska na wikoska, niyepi iyo- 
tan wocekiye el yaskanpi kta! 
wicasawakan na wicasa na win- 
yan tanka wacinniyanpi. 

Tona Eyanpaha lawapi na wo- 
cekiye oyapapi nicidapi kin can- 
tewasteya nape ciyuzapi. 
Nitakolapi 

Farm School oyanke etanhan. 



Tuwe tocanniye kin wi kin kici 
mahen iyaye, qa canze ecehnana 
iwanke kinhan he wakansica kin 
kici wanka. 

ST. MICHAEL'S 
Ft, Totten N. D. Marh25. ; 12. 
Tona North Dakota imahen 
St. Joseph qa St. Mary okodaki- 
ciye oyapapi hecinhan, taku 
wanji epe kta wacin yedo. North 
Dakota ed omniciye tanka wan 
unyuhapi qon, he hekta oniaka 
kin heehan Red Lake, Minn, he- 
ciya ohiya akiyahdapi. Qa heon 
unkini wicasa okodakiciye opa 
heca ota iyokipi sni naceca. Qa 
heon iapi epe kta wacin. 
Eya tona wocekiye opapi qa 
okodakiciye opa heca hecinhan- 
hena wocekiye tawosuye kin he 
na. ahounpapi kta. Qa atewica- 
unyanpi wicasawakanpi (priests) 
qa waawanhdakaoi kin (Bishop) 
hena anawicaungoptanpi kinhan 
hee waste. Heon hekta omnici- 
ye tanka kin de Minnesota ekta 
dapi kta e wicasawakan kin iyo- 
winwicakiyapi; heon heconpi. 
Qi he MatcoKaspe tokeca, tka 
Haratowan Kin oyate otapi qa 
owasin Sinasapa Wocekiye en 
opapi. TKa omniciye tanka yu- 
hapi sni; qa heon omniciye tanka 
km de wanyakapi kin iyokipipi. 
Qa heon ito omniciye tanka de 
taoyatepi kin he wanyakapi kta 
cinpi, qa hecen heconpi. Hecen 
omniciye tanka kin de sanpa to- 
kiya ayapi kta ikounpapi kte sni. 
Tka omniciye tanka kin he wan- 
vakapi kta heon omniciye kin de 



omniciye tanka kta iyececa tka. 
Ecin hen okodakiciye opa kin 
nahanr wasakapi sni, heon hen 
ayapi kta hecetu rca. Tka wana 
tohan hanke sanpa on woohiye 
heca on ahiunktepina kinhan, he 
taku yustanpi heca. Qa he omni- 
ciye tanka tawosuye kin wanji 
ee. Heon tona unktepina kin he- 
na dehanyan on ocante sin un- 
qonpi kte sni. Tka wana taku 
cinpi kin he ohiyapi; hecen on 
nakun ko ohiunyanpi. Heon 
wana owicaunkiyapi kta hee wa- 
ste kin ee. Hecen okaspe sako- 
win kin owasin cantewasteya 
omniciye tanka ekta ahiwacanni- 
pi qa widukcanpi waste yedo. 

Ecen dena owasin Wakantanka 
wanjina en artaunnipi heon oka- 
spe etanhan nom is yamni ecen 
karnir u wicayayapi kta iyececa 
wadake do. Eya mis maKtepina 
heon dehanyan icantemasice sni 
ye do. Tka ee woawacin on wa- 
wowakiye ecin wocekiye de ohna 
ta'Ku iyomakipi sni qa tukte e 
ohna waste kta kepce qa oima 
wasKan kta hecetu sni. Tka ee 
tukte woope hecinhan hee owape J 
kta. Heon de hanke sanpa heca i 
on wayustanpi heon he woope | 
kin heca e ohna taku yustanpi j 
kepe do. Heon dehan wana to- 
ken unyanpi qa omniciye tanka 
kin he Hewa tipi kin hen ye kta 
cin he ohna econqonTii kta un- 



gapi. $3-65 mnakiyapi na na- 
kun woyute mnihura on okiyapi. 
Tona le okiyapi wopila ewica- 
wakiya on blaotanin. 

Dan Eagle Hawk. 



CHERRY CREEK, S. D. 

Feb. 10, 1912, 
Canpawakpa Iyorloke el St. 
Joseph na St. Mary okolakiciye 
unqonpi kin el Church Trustees 
nonpapi, wawokiya hecapi kte, 
George Fisherman na Edward 
Swan lena eepi. Lenaos koska 
kin Canpawakpa oyate unqonpi 
kin el wocekiye owicoran na ins 
oyate tawicoran iwoklak skanpi 
eciyatan nonpinyan el walitakye 
rci skanpi sa kin na takuku esa 
el tanyan rci wiyukcan wacinpi 
•kin hecapi. Canke heon omni- 
ciye okaspe wan uiiqunpi kin el 
owicoran kin tukte o'trna qeesas 
wiciyokipi kte na owotanla tan- 
yan kar ayapi Kta. canke lila 
iyounkipipi. Na he ogna Wa- 
kantanka owicaidya ni unkecin- 
pi. Nape ciyuzapi. 

Dick Swan. 



kin hena taku wanji waste on 
owicakiyapi kin tanyan kta tka 
piyeles aiya onatan wicunkuwapi 
wan le tanyan unkeya sni ska he 
unkeyahanpi wan iyes takunl 
waste on owicakiye pica yelo. 
Hena anpetuwakan can wacekiye 
wicunkiyapi na takunl unkon- 
spepi sni can iwicayungapi ece. 
Hece iseya hena wicasa akantupi 
taku wanjigji iyoyakapisniksto. 

Nape ciyuzapi. 

George Zitkalamaza. 



WOOD. S. D. Feb. 22, '12. 
Hekta Jan. 22 qel Wakinyan- 
ska W^akpala el Miniwakan ya- 
tke sni iciconzapi. 

Arthur Black Horse, George 
Black Horse. Ch a rein 2: Iron 



ST. FRANCIS, S. D. 

March 9, 1912. 
Mitakuyepi. 

Lent omaka kin le el 
St. Joseph okaspe wanji anpetu 
wikcemna wocekiye on wowasi 
ecamon eya Stations wocekiye 
nains tiwahe iyohila na anpetu 
wakan ocekiye hena yuha wa- 
skan, na oyasin iyokipiya skanpi. 
He Wiwila Wakpala hetu nakun 
catechists on lena omaki- 
yapi. Joe Wouuded Foot $ -50 
James Quigley 1 00 

Agnes Coffee 25c. Jos. Walking 
Eagle 10c. Daniel Pretty Bird 
$1 • 10. Mrs Pretty Bird -05. 
Geo. Deliving Bear 10c. John 
Walking Eagle 05c. Geo.na Wm. 

"' kinukan 10c. 
Charles A Swift 25c. Elizkbeth 
Swift 10c. Anna Deliving Bear 



okodakiciye tona ounpapi kin he- 
na maka akan woawacin heca 
sni; tka unnagipi ed woawacin 
heca. Heon wowaditake qa wo- 
owacin tanka heca on de ohna 
onskanpi kinhan waste yedo. 
Heon taku iyounkipipi sni esta 
unkiye unkitancanpi sni. Tka 
Wakantanka lye Itancan qataku 
.owasin okihi unyanpi ecee kin 
hee. Heon wocekiye kin de ohna 
on unkiye tawa unkiciyapi qa to- 
ken unKitawacinpi kinhan ohna 
unskanpi kta keunkecinpi kte sni 
kinhan waste. TKa wicasawa- 
kanpi (priests) kin hena e toka- 
hanpi qa wosuye owasin iye sdon- 
yapi, heon taku sdonunyanpisni 
kinhan iwicaunwangapi kta wa- 
ste yedo. Hp North Dakota- ima- 
hen okodakiciye okaspe sakowin 
unqonpi kin, hena owasin wicasa 
wanjina heca qa okodakiciye 
wanjina. Qa dena owasin Wa- 
kantanka wicaundapi. Heon na- 
kun woawacin kin wanjina un- 
kans waste kta. Hecen ito, omni- 
ciye tanka wan Minnesota ekta 
ohiya akiyahdapi kinhan, wacin- 
ibpsake sniyan ekta okodakiciye 
etanhan karnirye wicaunyanpi 
kta hecetu wadake do. Taku 
wanji omniciye tanka heehan 
Haratonwan tipi qa Hewa tipi 
denaos on omniciye tanka kta on 
woakinice, qa wicasa ota Minne- 
sota ekta dapi kin he, iyounki- 
pipi sni. Ecin Hewatipi kin hen 



en wakage cto. v^a cie ia.pi iLoupi 
sni epa tka, ecin tona St. Joseph 
qa St. Mary okodaKiciye oyapapi 
km hena owasin kodakiciyapi 
heon iapi epe cin de nita-oKoda- 
kiciyepi ecen omajakiyapi kta 
kecanmi. Qa heon de waepe cin 
ee. Tona St Joseph qa St. Mary 
okodakiciye oyapapi kin owasin 
cantewasteya nape ciyuzapi. 
Nitakodapi wanji 

Joseph Matohi. 



ST. Francis, S. D. 

March 42, 1912. 
Jan, 1: 1912 hehan Little 
White River el Yatke omniciye 
icagapi nalena itancanpi. 

Thomas Thompson itancan. 
Martin Wanbli Ohitika okihe 
Alex Turning Hawk wowapi ka- 
ga. Jesse Jack mazaska awan. 
Tona opapi kin. 

Geo. Spotted EIk, Silas Stand- 
ing Elk, Cyrus Side Hill, Peter 
Poorman, Leo Bordeaux, Ed. 
Bordeaux, John J. Bordeaux, 
Felix Bordeaux, Joe 
Antoine " Joe Red Eye, 

James Bear Thunder, Dick 
Mouse, Geo. Bearheel, Louisa 
Blackfeet, Annie Bordeaux, Ma- 
ry Bordeaux Agnes Side Hill, 
Emma na Maggie Turninghawk, 
Julia Big Face, Lilie Bearheel, 
Mary Standing Elk, Katie Red 
Eyes, Maud Jack. 
He icunhan wicoran waste econ- 
pi, Eugene Little wookiye kica- 



W right. 

Iho. okolakiciye unkopapi kte 
rein qel wicasa na winyan tona 
iyotan icilapi na omniciye tawapi 
kin wasaka cinpi kin tancan on 
woicieonze econpi awecibleze na 
heon Jecel awacanmi. Wacin- 
yanpi kin wicoran cola kin ta ke- 
yapi qon he wowicake, ecin rca 
; el makahe. Eya mitakolapi kin 
! maka akan unqonpi kin lei wico- 
I ran ikceka ota on wicasa hunke 
! sni iciyapi wicayuke qeyas, ito, 
! tuwe tanyan nupin ables anpetu 
wanji yanke cin nan unma takuni 
sni kin tanyan ableza okihi ska 
lecel katinsya ables wacin sni 
unyanpi on ikpaptanptan irpe- 
iciya canku okna unyanpi uncinpi 
qeyas hecetu sni, okolakiciye ta- 
canku kin waste na owotanla ska 
maka akan wicoran qeya hunr 
cante mahel unkoknakapi na he- 
na yuha canku waste kin okna 
maniwauncinpi qeyas hecetu sni. : 
Eya taku tona iyutanyan maka 
akan yuha unkupi heci he- 
na wana hunr unkakiblezapi na- 
ceca; hececa qeyas iyotan woki- 
pajin kin he itancan wacin ohan 
on ito, tuwe ablezepiye; to taku 
oyasin el wokipajin kin on ksto 
wicoran waste kuwapi kin ohan 
on na nakun wicoran ikceka qel 
on canke he erca wanapeye lo, 
qeyas tona ablezapi kin sutaya 
najin onspeiciciyapi hinhan wa- 
waste kte lo. Iyotan omniciye 
oyasin kinil el wawokiya onpi 



(witaya omniciye unyuhapi cana 
1 Wiwila Wakpala omniciye kin le- 
, na St, Jossph heca wicunyawapi 
sni sa, heon wacajeyatapi na vote 
ope sni wicunkiyapi sa, yunkan 
I wana ableza eciyatan omniciye 
j kin le etan wicasa tona opapi kin 
I lena oyasinla cincapi kin Sinasa- 
pa owayawa el on wicakiyapi na 
oyasinla wi iyohi tohanl wicasa 
! wakan el hi cana Yutapiwakan 
■ icupi, nakun oyasin anpetuwa- 
. kan iyohi catechist tohanl woce- 
kiye econ kin iyuskinyan hipi na 
opapi. Nakun oyasinla catechist 
tawapi kluonihanpi na iyowin- 
, iciya. Wamnakiyapi na oyasin 
\ kuja wanyank hipi sa na okiyapi 
na oyasin omniciye itancan tawa- 
! pi kin kluonihanpi, na itancan 
ins iye omniciye tawa kin lila wi- 
cakluonihan, nakun lena oyasin 
Easter icunhan kinihanyan wico- 
ran wakan econpi nakun lena 
oyasin titakuyepi na cincapi &i- 
nasapa owicare el wicakloyapi 
na lena oyasin tiwahe tawapi 
el wocekiye on kta cinpi na tiwa- 
he tawapi awowasi econpi. Iho 
lena oyasin econpi ska taku ca on 
St. Joseph wicunyawapi sni he? 
Tokas wacajeyatapi na najin wo- 
stanpi ooapi okihipi sni nains 
itancanpi okihipi sni kin heon 
naceca. Hiya hecetu sni. Tuwa 
St. Jos. heca kte kin he wacaje- 
yata na wostanpi opa na itancan 
kta okihi kta, henalarci unkapi 
sni heon lena wanna omniciye kin 
St. Joseph hecapi kin iye aiklu- 
taninpi kin on naronpi wacin. 
Yuomhanyan nape ciyuzapi. 
Dan Eagle Hawk. 



i 



